**Made in Finland** (engl. *Mobile 101*) on C More -suoratoistopalvelussa huhti–toukokuussa 2022 julkaistu suomalainen draamasarja, joka kertoo suomalaisen matkapuhelinvalmistaja Nokian vaiheista vuosina 1988–1990 kohti maailmanmenestystä.

Tuotanto
--------

### Käsikirjoitus

Sarjan ohjaaja ja pääkäsikirjoittaja Maarit Lalli kiinnostui siitä, miten Nokian menestys syntyi ja millainen merkitys sillä oli Salon kaupunkiin. Lopullisen päätöksen tehdä aiheesta elokuvan hän teki vuonna 2013, kuultuaan Microsoftin ostaneen Nokian matkapuhelintoiminnot. Televisiosarjaksi idea kehittyi vuonna 2018, kun tuottaja Minna Haapkylä kiinnostui aiheesta. Käsikirjoitusta tekivät Lallin kanssa muun muassa Lassi Vierikko, Jyrki Väisänen sekä Lallin poika Henrik Mäki-Tanila.

Sarjan tapahtumat pohjautuvat tositapahtumiin, hahmojen yksityiselämää lukuun ottamatta. Käsikirjoitusta varten Lalli haastatteli useita Nokian kehitykseen liittyneitä ihmisiä.

Sarjassa piti olla mukana näyttelijä Maria Kuusiluoman esittämä hahmo, mutta henkilö jota Kuusiluoman piti esittää, kielsi nimensä ja taustansa käyttämisen sarjassa.

Sarjan tekijät toivovat tarinan jatkuvan toisella ja kolmannella tuotantokaudella.

### Rahoitus

Sarjan tuotti Rabbit Films, joka myös edustaa sarjaa kansainvälisillä markkinoilla. Sarja sai merkittävää tukea käsikirjoitusvaiheessa MTV:ltä, jonka investointi käsikirjoitukseen oli sen kaikkien aikojen suurin.

### Kuvaukset

Sarjan kuvaukset alkoivat Oulussa huhtikuussa 2021 ja ne jatkuivat saman vuoden syksyyn saakka muun muassa Helsingissä, Turussa ja Salossa. Kuvauksia tehtiin muun muassa Nokian käyttämissä toimistotiloissa, Salon entisellä Seurahuoneella ja Hotelli Fjalarissa, joka on nimetty Fjalar Nordellin mukaan ja sisustettu 1980- ja 1990-luvun tyyliin. Yhdysvaltoihin sijoittuneet kohtaukset kuvattiin Münchenissä.

Oman haasteensa kuvauksiin toi koronapandemia, esimerkiksi ryhmäkohtauksiin ei voinut osallistua kerrallaan 15 henkilöä enempää.

Sarkola ja Sipola kuvailivat Lallin ohjaustyyliä anarkistiseksi ja hänen lähestymistapaansa epäsovinnaiseksi. Karhun ja Kihlströmin mukaan Lalli antoi tilaa näyttelijöiden omille näkemyksille.

Sarjan tekemisestä on julkaistu kuusiosainen minisarja *Making of Made in Finland*.

### Puvustus

Sarjan puvustuksesta vastasi Maria Sirén. Pandemia toi haasteita myös puvustukseen, sillä monet kaupat olivat suljettuina. Vaatteita hankittiinkin kirpputoreilta, kierrätyskeskuksista ja teattereista kolmen kuukauden ajan.

### Musiikki

Sarjaan Kepa Lehtisen säveltämistä musiikeista on julkaistu soundtrack-albumi *Made in Finland / Mobile 101, S1 (Original Soundtrack)*.

### Esittäminen

Sarjan kaksi ensimmäistä jaksoa julkaistiin C Moressa 14. huhtikuuta 2022, jonka jälkeen sitä julkaistiin yksi jakso viikossa. C More julkaisee sarjan myös muissa Pohjoismaissa.

Televisiossa MTV3 esitti sarjan ensimmäisen jakson 19. toukokuuta 2022. Sarja esitettiin kokonaisuudessaan televisiossa pääsiäisenä 2023.

Historiallinen tausta
---------------------

Sarja sijoittuu vuosiin 1988–1990. Aika oli käännekohta Nokian historiassa. Yhtiön ensimmäinen puhelin julkaistiin vuonna 1987. Seuraavana vuonna Motorola haastoi Nokian oikeuteen patenttirikkomusten vuoksi ja toimitusjohtaja Kari Kairamo teki itsemurhan.

Juoni
-----

Nokia 101
**Varoitus:  Seuraava kirjoitus paljastaa yksityiskohtia juonesta.**
Sarjan pääosassa ovat asianajajien ja insinöörien lisäksi yhtiöön nouseva Jorma Ollila, jota esittää Sampo Sarkola. Kari Kairamoa esittää Kristo Salminen.

Vastavalmistuneet juristit ja entiset opiskelukaverit Katarina Tammi (Satu Tuuli Karhu) ja paniikkihäiriöistä kärsivä Aki Makkonen (Emil Kihlström) joutuvat puolustamaan Nokiaa Yhdysvalloissa Motorolan patenttirikkomuksista nostamassa oikeusjutussa. 

Samaan aikaan lahjakas ja introvertti oululainen insinööri Risto Salminen (Aku Sipola) kehittelee omalla ajallaan ja osittain salaa maailman pienintä NMT-puhelinta, tukenaan vaimonsa ja kollegansa Vuokko Salminen (Oona Airola).  Pariskunnan yhteistyön seurauksena syntyy Nokia 101 -puhelinmalli.

Rooleissa
---------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  Satu Tuuli Karhu  | … |  Katarina Tammi
  |
|  Emil Kihlström  | … |  Aki Makkonen
  |
|  Sampo Sarkola  | … |  Jorma Ollila
  |
|  Aku Sipola  | … |  Risto Salminen
  |
|  Oona Airola  | … |  Vuokko Salminen
  |
|  Kristo Salminen  | … |  Kari Kairamo
  |
|  Joonas Kääriäinen  | … |  Teuvo Muhonen
  |
|  Markus Järvenpää  | … |  Matti Saarinen
  |
|  Elmer Bäck  | … |  Pentti Kouri
  |
|  Pelle Heikkilä  | … |  Antti Lagerroos
  |
|  Eero Saarinen  | … |  Jaakko Lassila
  |
|  Robert Enckell  | … |  Mika Tiivola
  |
|  Martin Bahne  | … |  Olli-Pekka Kallasvuo
  |
|  Jukka Puotila  | … |  Simo Vuorilehto
  |
|  Mika Nuojua  | … |  Pekka Suutari
  |
|  Laura Malmivaara  | … |  Liisa Ollila
  |

 | 

|  |  |  |
| --- | --- | --- |
|  Niina Nurminen  | … |  Barbro Nyqvist
  |
|  Jouko Klemettilä  | … |  Harry Mildh
  |
|  Jussi-Petteri Peräinen  | … |  insinööri Erkkilä
  |
|  Tuomas Nilsson  | … |  insinööri Hakanen
  |
|  Karlo Haapiainen  | … |  Tapio Vainio
  |
|  Paavo Kinnunen  | … |  Kalle Helkinen
  |
|  Marko Nurmi  | … |  Lassi Forssman
  |
|  Henrik Mäki-Tanila  | … |  Henrik Mäki-Talo
  |
|  Hannu-Pekka Björkman  | … |  Pekka Herlin
  |
|  Timo Tuominen  | … |  Harri Holkeri
  |
|  Dennis Nylund  | … |  Björn Wahlroos
  |
|  Sanna-June Hyde  | … |  Patricia Rantala
  |
|  Rafael Edholm  | … |  Eric Steward
  |
|  Ian Bourgeot  | … |  Maurice Allais
  |
|  Carmen Gloria Perez  | … |  Jackie Leone
  |
|  Adam Bond  | … |  Ed McNeal
  |

 |

Jaksot
------

| Jakso | Nimi | Julkaisu C Moressa | Esittäminen MTV3:lla |
| --- | --- | --- | --- |
| 1 | Johtajuuskriisi | 14. huhtikuuta 2022 | 19. toukokuuta 20228. huhtikuuta 2023 |
| 2 | Haaste | 8. huhtikuuta 2023 |
| 3 | H 300 | 21. huhtikuuta 2022 | 9. huhtikuuta 2023 |
| 4 | Juhannustaikoja | 28. huhtikuuta 2022 |
| 5 | Washington D.C. | 5. toukokuuta 2022 | 10. huhtikuuta 2023 |
| 6 | Nokia Mobile phones | 12. toukokuuta 2022 |

Lähteet
-------

1. 1 2 3  Made in Finland -sarjan kuvaukset alkavat ensi viikolla - tässä ovat uuden C More -alkuperäissarjan tähdet! *MTV*.  7.4.2021. Viitattu 21.4.2021.
2. 1 2 3 4 5 6  Nokian menestyksestä tehdään tv-sarja, joka alkaa dramaattisista tapahtumista – Ohjaaja Maarit Lalli haastatteli firman ammattilaisia siivoojista insinööreihin *Helsingin Sanomat*.  7.4.2021. Viitattu 21.4.2021.
3. 1 2 3 4 5 6 7 8  Upwardly Mobile *Drama Quarterly*. Viitattu 20.5.2022. (englanniksi)
4. 1 2 3  Drummond, Nanna: TV-rooli vietiin nenän edestä.  *Katso*, 6.–12.8.2021, nro 33/2021, s. 6–7.  Aller.
5. 1 2  Elsa Keslassy, Elsa Keslassy: Nokia Origin Story Chronicled in Series ‘Mobile 101’: Inside the Making of a Finnish Tech Thriller (EXCLUSIVE) *Variety*.  29.11.2021. Viitattu 20.5.2022. (englanniksi)
6. ↑  Making of Made in Finland *cmore.fi*. C More. Viitattu 27.4.2022.
7. ↑  Made in Finland / Mobile 101, S1 (Original Soundtrack) *music.apple.com*. Apple Music. Viitattu 27.4.2022.
8. ↑  C Moren huhtikuun kärjet: Alkuperäisuutuus Made in Finland, ruotsalaissarjat Hamilton ja LIKEA, tositapahtumiin pohjaava Joe vs Carole, trilleri Blackout, reality-sarja Paris in Love ja urheilussa pudotuspelikevät käy kuumana  16.3.2022. MTV. Viitattu 17.3.2022.

Aiheesta muualla
----------------

* *Made in Finland* -sarja C More -sivustolla
* Sarjan virallinen traileri YouTubessa
* *Made in Finland* Internet Movie Databasessa. (englanniksi)